**Lyginamasis variantas**

**UAB MOLĖTŲ AUTOBUSŲ PARKO ĮSTATAI**

**I SKYRIUS**

**BENDROSIOS NUOSTATOS**

1. UAB Molėtų autobusų parkas (toliau – Bendrovė) yra ribotos civilinės atsakomybės privatusis juridinis asmuo, kuris savo veikloje vadovaujasi Lietuvos Respublikos civiliniu kodeksu, Lietuvos Respublikos akcinių bendrovių įstatymu (toliau – Akcinių bendrovių įstatymas), kitais Lietuvos Respublikos teisės aktais, taip pat šiais įstatais.

2. Bendrovės teisinė forma – uždaroji akcinė bendrovė.

3. Bendrovės veiklos laikotarpis – neribotas.

4. Bendrovės finansiniai metai – sausio pirma diena – gruodžio trisdešimt pirma diena.

**II SKYRIUS**

**BENDROVĖS VEIKLOS TIKSLAI IR OBJEKTAS**

5. Bendrovės veiklos tikslai siekti pelno, racionaliai naudoti bendrovės lėšas, turtą ir kitus išteklius, vykdant keleivių vežimo paslaugą vietinio (priemiestinio) ir tolimojo susisiekimo maršrutais bei užsakomaisiais ir specialiaisiais reisais.

Bendrovė gali sudaryti ir nepelningus sandorius, siekiant išvengti nuostolių (didesnių nuostolių) arba sudaryti Bendrovės darbuotojams geresnes darbo ar buities sąlygas.

Bendrovė turi teisę užsiimti bet kokia kita veikla, kuri neprieštarauja Bendrovės veiklos tikslams ir/ar Lietuvos Respublikos teisės aktams.

Licencijuojama veikla vykdoma tik nustatyta tvarka gavus leidimus ir licencijas.

**III SKYRIUS**

**BENDROVĖS ĮSTATINIS KAPITALAS, AKCIJOS NOMINALI VERTĖ, AKCIJŲ**

**SKAIČIUS IR SUTEIKIAMOS TEISĖS**

6. Bendrovės įstatinis kapitalas yra 291308,64 (du šimtai devyniasdešimt vienas tūkstantis trys

šimtai aštuoni eurai, šešiasdešimt keturi centai) euro.

7. Bendrovės įstatinis kapitalas padalytas į 10059 (dešimt tūkstančių penkiasdešimt devynias)

paprastąsias vardines akcijas.

8. Bendrovės akcijos nominali vertė yra 28,96 (dvidešimt aštuoni eurai, devyniasdešimt šeši

centai) euro.

9. Bendrovės akcijos yra nematerialios.

10. Kiekviena visiškai apmokėta akcija ją turinčiam akcininkui Bendrovės visuotiniame akcininkų susirinkime suteikia vieną balsą.

11. Bendrovės akcininkų teises ir pareigas nustato Akcinių bendrovių įstatymas ir kiti Lietuvos

Respublikos įstatymai.

**IV SKYRIUS**

**BENDROVĖS VALDYMAS**

12. Bendrovės organai:

12.1. visuotinis akcininkų susirinkimas;

12.2. stebėtojų taryba bendrovėje nesudaroma;

12.3. valdyba sudaryta iš 3 (trijų) narių, renkamų 4 (keturių) metų laikotarpiui;

12.4. vadovas:

**12.4.1. Bendrovės vadovą renka ir atšaukia bei atleidžia, nustato jo atlyginimą, tvirtina pareiginius nuostatus, skatina jį ir skiria nuobaudas Bendrovės valdyba.**

**12.4.2. Bendrovės vadovas renkamas konkurso tvarka. Su Bendrovės vadovu sudaroma terminuota darbo sutartis. Darbo sutartį su Bendrovės vadovu Bendrovės vardu pasirašo Bendrovės valdyba. Bendrovės vadovas pradeda eiti pareigas nuo jo išrinkimo dienos, jeigu su juo sudarytoje sutartyje nenustatyta kitaip.**

**12.4.3. Bendrovės vadovas priimamas į darbą 5 metų kadencijai. Tas pats asmuo Bendrovės vadovu gali būti renkamas ne daugiau kaip dvi kadencijas iš eilės.**

**12.4.4. Pasibaigus pirmajai kadencijai, Bendrovės vadovas gali būti renkamas antrajai 5 metų kadencijai, atsižvelgiant į tai, ar Bendrovės vadovo pirmosios kadencijos laikotarpiu Bendrovė pasiekė visus jai nustatytus veiklos tikslus. Bendrovės pasiektų veiklos tikslų atitiktis jai nustatytiems veiklos tikslams vertinama Molėtų rajono savivaldybės tarybos nustatyta tvarka. Pasibaigus antrajai kadencijai, Bendrovės vadovas yra atšaukiamas iš pareigų. Sprendimą dėl Bendrovės vadovo atšaukimo ir darbo sutarties nutraukimo priima Bendrovės valdyba.**

13. Visuotinio akcininkų susirinkimo kompetencija, jo sušaukimo tvarka, kitų Bendrovės organų kompetencija, jų rinkimo ir atšaukimo tvarka nesiskiria nuo nurodytųjų Akcinių bendrovių įstatyme. Jeigu Bendrovės visų akcijų savininkas yra vienas asmuo, jo raštiški sprendimai prilyginami visuotinio akcininkų susirinkimo sprendimams.

**V SKYRIUS**

**BENDROVĖS PRANEŠIMŲ SKELBIMO TVARKA**

14. Kai Bendrovės pranešimai turi būti paskelbti viešai, jie skelbiami VĮ Registrų centro leidžiamame leidinyje „Juridinių asmenų vieši pranešimai“ arba Lietuvos Respublikos dienraštyje – „Lietuvos rytas“.

15. Kiti Bendrovės pranešimai akcininkams ir kitiems asmenims siunčiami registruotu laišku arba įteikiami pasirašytinai. Skubūs pranešimai gali būti perduoti elektroninių ryšių priemonėmis, originalai nedelsiant išsiunčiami adresatui registruotu laišku ar įteikiami pasirašytinai.

16. Akcininkams pranešimai yra siunčiami Bendrovės vertybinių popierių apskaitos dokumentuose nurodytu adresu.

17. Už pranešimų išsiuntimą ar jų įteikimą laiku atsako Bendrovės vadovas.

**VI SKYRIUS**

**BENDROVĖS DOKUMENTŲ IR INFORMACIJOS PATEIKIMO**

**AKCININKAMS TVARKA**

18. Akcininko rašytiniu reikalavimu ne vėliau kaip per 7 dienas nuo reikalavimo gavimo dienos Bendrovės dokumentai, nesusiję su Bendrovės komercine (gamybine) paslaptimi ir konfidencialia informacija, akcininkui pateikiami susipažinti Bendrovės darbo valandomis jos buveinėje ar kitoje Bendrovės vadovo nurodytoje vietoje, kurioje dokumentai yra saugomi. Šių dokumentų kopijos akcininkui gali būti siunčiamos registruotu laišku arba įteikiamos pasirašytinai.

19. Akcininkas arba akcininkų grupė, turintys ar valdantys 1/2 ir daugiau akcijų ir pateikę Bendrovei jos nustatytos formos rašytinį įsipareigojimą neatskleisti komercinės (gamybinės) paslapties ir konfidencialios informacijos, turi teisę susipažinti su visais Bendrovės dokumentais. Įsipareigojimo formą nustato Bendrovės vadovas.

20. Bendrovės dokumentai, jų kopijos ar kita informacija akcininkams pateikiama neatlygintinai.

**VII SKYRIUS**

**BENDROVĖS FILIALŲ IR ATSTOVYBIŲ STEIGIMAS IR**

**VEIKLOS NUTRAUKIMAS**

21. Bendrovė turi teisę steigti filialus ir atstovybes Lietuvos Respublikoje ir užsienio valstybėse.

22. Sprendimą steigti Bendrovės filialus ir atstovybes, nutraukti jų veiklą, skirti ir atšaukti Bendrovės filialų ir atstovybių vadovus priima, taip pat filialų ir atstovybių nuostatus tvirtina Bendrovės valdyba,vadovaudamasi teisės aktais.

**VIII SKYRIUS**

**BENDROVĖS ĮSTATŲ KEITIMO TVARKA**

23. Bendrovės įstatų keitimo tvarka nesiskiria nuo nurodytosios Akcinių bendrovių įstatyme.

Šie įstatai pasirašyti 2018 m. balandžio mėn. \_\_\_\_\_ d., Molėtai

Direktorius \_\_\_\_\_\_\_\_\_\_\_\_\_\_ Alvidas Mickevičius \_\_\_\_\_\_\_\_\_\_\_\_

(Įgaliotas asmuo) (parašas) (vardas, pavardė) (data)